PMIndiaData/PMIndiaSum huggingface dataset:
వామ‌ప‌క్ష తీవ్ర‌వాద ప్ర‌భావిత ప్రాంతాల‌లో మొబైల్ సేవల క‌ల్పనకు ఆమోదం తెలిపిన మంత్రివర్గం

యూనివ‌ర్స‌ల్ స‌ర్వీస్ ఓబ్లిగేశన్ ఫండ్ (యుఎస్ఒఎఫ్‌) మ‌ద్ద‌తు తో చేప‌ట్టే ప‌థ‌కం కింద‌, రెండో ద‌శ ప్రాజెక్టులో భాగంగా వామ‌ప‌క్ష తీవ్రవాద (ఎల్ డబ్ల్యు ఇ) ప్ర‌భావిత 10 రాష్ట్రాల లోని 96 జిల్లాల‌లో కేంద్ర హోం మంత్రిత్వ‌ శాఖ గుర్తించిన ఆవాసాల‌లో, ఇప్ప‌టివ‌ర‌కు ఈ ప‌థ‌కం కిందకు రాని 4072 ట‌వ‌ర్ లొకేశన్ లలో మొబైల్ సేవ‌లను క‌ల్పించేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఈప్రాజెక్టు మొత్తం వ్యయం రూ.7330 కోట్ల రూపాయ‌లుగా ఉండగలదు. ఈ నెట్‌వ‌ర్క్ ను వామ‌ప‌క్ష తీవ్ర‌వాద కార్య‌క‌లాపాల బాధిత ప్రాంతాల‌లో నియ‌మితులైన భ‌ద్ర‌త సిబ్బంది ఉపయోగించుకోనున్నారు. ఈ ప్రోజెక్టు మొబైల్ సేవ‌ల‌ను అనుసంధాన‌త లేని నివాస గ్రామాల‌ లోని వారికి స‌హాయ ప‌డేందుకు కూడా అందుబాటు లోకి తీసుకువస్తుంది. తద్వారా ఆ ప్రాంతాలలో ఆర్థిక కార్య‌క‌లాపాలు మెరుగుప‌డ‌గలవు. డిజిటల్ మొబైల్ అనుసంధానం వెనుక‌బ‌డిన ప్రాంతాల, వామ‌ప‌క్ష తీవ్ర‌వాద ప్ర‌భావిత ప్రాంతాల‌లో ఇ-గ‌వ‌ర్నెన్స్ కార్య‌క‌లాపాలు పుంజుకోవ‌డానికి ఊతం లభిస్తుంది. 10 రాష్ట్రాల‌లో ప్ర‌తిపాదించిన ట‌వ‌ర్ లొకేశన్ ల సంఖ్యలు ఈ కింద పేర్కొన్న విధంగా ఉన్నాయి : ———————————————————————– క్ర‌మ‌ సంఖ్య రాష్ట్రం జిల్లాలు ట‌వ‌ర్‌ లొకేశన్ ల సంఖ్య‌ ———————————————————————- 1 ఆంధ్ర‌ ప్ర‌దేశ్ 8 429 2 బిహార్ 8 412 3 ఛత్తీస్‌ గడ్ 16 1028 4 ఝార్ ఖండ్ 21 1054 5 మ‌ధ్య‌ ప్ర‌దేశ్ 1 26 6 మ‌హారా ష్ట్ర 2 136 7 ఒడిశా 18 483 8 తెలంగాణ 14 118 9 ఉత్త‌ర్ ప్ర‌దేశ్ 3 179 10 ప‌శ్చిమ‌ బెంగాల్ 5 207 ————————————————————————– మొత్తం 10 రాష్ట్రాలు 96 4072 ————————————————————————- పూర్వరంగం : ఎ. ఎల్‌డ‌బ్ల్యుఇ ఫేజ్-1 ప్రాజెక్టు ఎల్ డబ్ల్యు ఇ ఫేజ్-1 ప్రాజెక్టులో భాగంగా, వామ‌ప‌క్ష తీవ్ర‌వాద ప్ర‌భావిత ప్రాంతాల‌లో 2జి సాంకేతిక విజ్ఞానంతో మొబైల్ సేవ‌లను క‌ల్పించేందుకు మొత్తం ఆమోదిత 4080.78 కోట్ల రూపాయ‌ల ప్రాజెక్టు పూర్తి కావ‌చ్చింది. ప్ర‌స్తుతం మొత్తం 2355 సైట్‌ ల‌కు గాను 2335 సైట్‌లు రేడియేట్ అవుతున్నాయి. బి. ఎల్‌డ‌బ్ల్యుఇ ఫేజ్-2 ప్రాజెక్టు కేంద్ర హోం మంత్రిత్వ‌ శాఖ సంబంధిత రాష్ట్రాల‌తో క‌లిసి 10 రాష్ట్రాల లోని 96 జిల్లాల‌లో నియ‌మితులైన భ‌ద్ర‌త సిబ్బంది క‌మ్యూనికేశన్ అవ‌స‌రాల నిమిత్తం 4072 ట‌వ‌ర్ లొకేశన్ లను గుర్తించి ఇదే సంగతిని 2017 అక్టోబ‌ర్ 27వ తేదీన డిఒటి కి తెలిపింది. ఫేజ్‌-2 లో భాగంగా ప్ర‌తిపాదించిన సాంకేతిక విజ్ఞానాన్ని సంబంధిత వ‌ర్గాల అవ‌స‌రాల‌కు అనుగుణంగా అప్‌గ్రేడ్ చేయ‌డమైంది. ఇక ఈ ప్రోజెక్టు లో భాగంగా మొబైల్ సంధానాన్ని క‌ల్పించ‌డానికి 2జి మరియు 4జి సాంకేతిక విజ్ఞానాన్ని అందుబాటు లోకి తీసుకు రానున్నారు.
చిరకాలానుభవం కలిగిన నటుడు ఋషి కపూర్ కన్నుమూత పట్ల సంతాపం తెలిపిన ప్ర‌ధాన‌ మంత్రి

చిరకాలానుభవం కలిగిన నటుడు ఋషి కపూర్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. బహుముఖీనమైనటువంటి, ప్రియమైనటువంటి మరియు ఉల్లాసభరితం అయినటువంటి వ్యక్తిత్వం.. ఇదీ ఋషి కపూర్ గారంటే. ఆయన ప్రతిభ పరం గా ఒక పవర్ హౌస్ వంటి వారు. ఆయన తో నేను జరిపిన సంభాషణ లను- సామాజిక మాధ్యమం లో చోటు చేసుకొన్న వాటి ని సైతం- నేను ఎల్లప్పటికీ గుర్తు కు తెచ్చుకొంటూ ఉంటాను. చలనచిత్రాలన్నా, భారతదేశం యొక్క ప్రగతి అన్నా ఆయన లో ఎంతో ఆశాభావం ఉండేది. ఆయన మరణం తో నేను మానసిక వ్యథ కు లోనయ్యాను. ఆయన యొక్క కుటుంబాని కి మరియు ఆయన యొక్క అభిమానుల కు ఇదే నా సంతాపం. ఓం శాంతి’’ అని ఒక సందేశం లో ప్ర‌ధాన‌ మంత్రి పేర్కొన్నారు.
సంస్కృతం మరియు హిందీ భాషల లో పండితుడు డాక్టర్ రామా కాంత్ శుక్లా కన్నుమూతపట్ల సంతాపం తెలిపిన ప్రధాన మంత్రి

సంస్కృతం మరియు హిందీ భాషల లో పండితుడు డాక్టర్ రమా కాంత్ శుక్ల గారి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘సంస్కృత సాహిత్య జగతి కి మరియు హిందీ సాహిత్య జగతి కి అమూల్యమైనటువంటి సేవల ను అందించిన డాక్టర్ రమా కాంత్ శుక్ల గారి మరణం అత్యంత దుఃఖం కలిగించింది. ఈ శోక ఘడియ లో ఆయన కుటుంబాని కి మరియు ఆయన అభిమానుల కు ఇదే ప్రగాఢ సంతాపం. ఓం శాంతి.’’ అని పేర్కొన్నారు.
బుల్ బుల్ చక్రవాతం వల్ల తలెత్తిన స్థితిగతుల ను సమీక్షించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ భారతదేశం లోని తూర్పు ప్రాంతాలు కొన్నిటి లో బుల్ బుల్ చక్రవాతం వల్ల తలెత్తిన స్థితిగతుల ను గురించి మరియు భారీ వర్షాల ను గురించి ఈ రోజు న సమీక్షించారు. ఆయన పశ్చిమ బెంగాల్ ముఖ్యమంత్రి మమత బెనర్జీ తో బుల్ బుల్ చక్రవాతం వల్ల ఏర్పడిన స్థితిగతుల ను గురించి మాట్లాడి, కేంద్రం నుండి చేతనైన అన్ని విధాల సహాయాన్ని అందించగలమంటూ హామీ ని ఇచ్చారు.
పశ్చిమ బంగాల్ లోనినాదియా లో జరిగిన ఒక రోడ్డు ప్రమాదం కారణం గా ప్రాణ నష్టం వాటిల్లినందుకు సంతాపంతెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ పశ్చిమ బంగాల్ లోని నాదియా లో ఒక రోడ్డు ప్రమాదం ఘటన లో ప్రాణ నష్టం వాటిల్లడం పట్ల దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘పశ్చిమ బంగాల్ లోని నాదియా లో జరిగిన ఒక రోడ్డు ప్రమాదం లో ప్రాణనష్టం వాటిల్లిందని తెలుసుకొని అత్యంత మనస్తాపం కలిగింది. ఆప్తుల ను కోల్పోయిన కుటుంబాల శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డవారు అతిత్వరలో కోలుకొందురుగాక’’ అని పేర్కొన్నారు.
కేంద్ర ప్రాయోజిత కార్య‌క్ర‌మం నేష‌నల్ ఆయుష్ మిష‌న్  కొన‌సాగింపున‌కు కేంద్ర కేబినెట్ ఆమోదం

కేంద్ర‌ప్ర‌భుత్వ ప్రాయోజిత కార్య‌క్ర‌మం నేష‌న‌ల్ ఆయుష్ మిష‌న్ (ఎన్‌.ఎ.ఎం)ను 01-04-2021 నుంచి 31-03-2026 వ‌ర‌కు కొన‌సాగించేందుకు ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ ఆమోదం తెలిపింది.ఇందుకు సంబంధించి రూ 4607.30 కోట్ల రూపాయ‌లు (రూ 3000 కోట్లు కేంద్రం వాటా, 1607. 30 కోట్లు రాష్ట్ర‌వాటా) ఆర్ధిక వ‌న‌రులతో ముడిప‌డిన‌ది ఇది. ఈ మిష‌న్‌ను 15-09-2014 న ప్రారంభ‌మైంది. ఇండియాకు సంప్ర‌దాయ వైద్య విధానాలైన ఆయుర్వేద‌, సిద్ద‌,సోవ రిగ్‌పా, యునాని, హోమియోప‌తి వంటి ( ఎ.ఎస్‌.యు, హెచ్‌) వంటివాటి ఘ‌న వార‌సత్వం ఉంది. ముంద‌స్తుగా వ్యాధులు రాకుండా చూడ‌డానికి, రోగ‌నిరోధ‌క శ‌క్తి పెంపున‌కు, చికిత్స‌కు సంబంధించి ఇండియాలో ఎంతో సంప్ర‌దాయ‌ విజ్ఞానం ఉంది. ఈ వైద్య విధానాల‌న్నీ త‌క్కువ ఖ‌ర్చు కాగ‌ల‌వి , అందుబాటులో ఉండేవి. సాధార‌ణ ప్ర‌జ‌లు ఎక్కువ మందిలో వీటికి ఆమోదం ఉంది. ఇత‌ర ర‌కాల చికిత్స‌ల‌తో పోలిస్తే వీటికి అయ్యే ఖ‌ర్చు బాగా త‌క్కువ‌, కేంద్ర ప్రాయోజిత కార్య‌క్ర‌మ‌మైన నేష‌న‌ల్ ఆయుష్ మిష‌న్‌ను భార‌త ప్ర‌భుత్వానికి చెందిన ఆయుష్ మంత్రిత్వ‌శాక అమ‌లు చేస్తున్న‌ది. త‌క్కువ ఖ‌ర్చుకాగ‌ల ఆయుష్ సేవ‌ల‌ను అందించ‌డం దీని ల‌క్ష్యం. ఆయుష్ ఆస్ప‌త్రుల‌ను డిస్పెన్స‌రీల‌ను అప్‌గ్రేడ్ చేయ‌డం, ప్రాధ‌మిక ఆరోగ్య కేంద్రాల‌లో , క‌మ్యూనిటీ హెల్త్ సెంట‌ర్ల‌లో, జిల్లా ఆస్ప‌త్రుల‌లో ఆయుష్ సదుపాయాలు క‌ల్పించ‌డం, ఆయుష్ విద్యా సంస్థ‌ల ద్వారా రాష్ట్ర స్థాయిలో సంస్థాగ‌త సామ‌ర్ధ్యాల‌ను బ‌లోపేతం చేయ‌డం, కొత్త‌గా 50 ప‌డ‌క‌ల స‌మీకృత ఆయుష్ ఆస్ప‌త్రులను ఏర్పాటు చేయ‌డం, ఆయుష్ ప‌బ్లిక్ హెల్త్ కార్య‌క్ర‌మాలు ఏర్పాటు చేయ‌డం, ఆయుష్ సూత్రాల ఆధారంగా నిర్వ‌హించే 12,500 ఆయుష్ హెల్త్‌, వెల్‌నెస్ సెంట‌ర్ల‌ద్వారా వైద్య సేవ‌లు అందించ‌డం, వైద్యంపై ఖ‌ర్చును త‌గ్గించే దిశ‌గా స్వీయ ర‌క్ష‌ణ చ‌ర్య‌ల‌కు సంబంధించి ప్ర‌జ‌ల‌కు సాధికార‌త క‌ల్పించ‌డం వంటివి ఇందులో ఉన్నాయి.
ప్రధాన మంత్రిని కలుసుకున్న కొరియా సీఈఓ లు

రిపబ్లిక్ ఆఫ్ కొరియా కు చెందిన సీనియర్ ముఖ్య కార్యనిర్వహణ అధికారులు (సీఈఓ లు) ప్రధాన మంత్రి శ్రీ నరేంద్ర మోదీతో సమావేశమయ్యారు. వారు ఇండో-కొరియా బిజినెస్ సమిట్ లో పాలు పంచుకోవడానికి ప్రస్తుతం న్యూఢిల్లీకి విచ్చేశారు. ఇరు దేశాల మధ్య వ్యాపారపరమైన సహకారాన్ని పెంపొందించుకొనేందుకు ఉన్న అవకాశాలను గురించి వారు ఈ సందర్భంగా చర్చించారు. కొరియా బ్రాండ్ లను భారతదేశంలో ఇంటిల్లిపాదికీ ప్రియమైన బ్రాండ్ లుగా మార్చినవి కొరియా పారిశ్రామిక రంగం అవలంబిస్తున్న నైతిక ప్రమాణాలతో పాటు, వృత్తి నైపుణ్యమే అంటూ ప్రధాని కొనియాడారు. భారతదేశంలో కొరియా కంపెనీలు వాటి పెట్టుబడులను పెంచాలంటూ ప్రధాని అందుకు వాటికి ఆహ్వానం పలికారు. మేక్ ఇన్ ఇండియా కార్యక్రమానికి ఊతం అందించాలని, “మేక్ ఇన్ ఇండియా” కు మరో అర్థం “మేక్ ఫర్ ఇండియా” అని కూడా సూచించారు. కొరియాలోని ప్రధాన కంపెనీలు కొరియా లో అనుసరిస్తున్న నమూనా తరహాలోనే భారతదేశంలోనూ ఒక గ్రూపుగా ఏర్పడి పెట్టుబడులు పెట్టడానికి ఒక ప్రణాళికను రూపొందించుకోవాలని ప్రధాని సలహా ఇచ్చారు.
బ‌యోటెక్నాల‌జీ రంగంలో ఇండియా, కోస్టారికా దేశాల‌కు మ‌ధ్య‌న కుదిరిన లెట‌ర్ ఆఫ్ ఇంటెంట్ ( ఎల్ ఓఐ)కు కేంద్ర కేబినెట్ ఆమోదం తెలిపింది.

ప్ర‌ధాన మంత్రి శ్రీ న‌రేంద్ర మోదీ ఆధ్వ‌ర్యం లో స‌మావేశ‌మైన కేంద్ర కేబినెట్ ఈ ఆమోదం తెలిపింది. బ‌యోటెక్నాల‌జీ విద్య‌, శిక్ష‌ణ మ‌రియు ప‌రిశోధ‌న రంగాల‌లో దృఢ‌మైన వ్యూహాత్మ‌క ప్ర‌ణాళిక రూపొంద‌డానికి వీలుగా శాస్త్ర సాంకేతిక‌రంగ దౌత్యంలో స‌హ‌కారానికి కావ‌ల‌సిన ఎజెండాను త‌యారు చేయ‌డానికిగాను ఈ ఎల్ ఓ ఐ పైన ఇరుదేశాలు సంత‌కాలు చేశాయి. 2019 మార్చి నెల‌లో ఈ ఎల్ఒఐ పైన సంత‌కాలు చేయ‌డం జ‌రిగింది.
రాణి వేలు నాచియార్ జయంతి నాడు ఆమె కు శ్రద్ధాంజలి ఘటించిన ప్రధాన మంత్రి

రాణి వేలు నాచియార్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆమె కు శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘సాహసికురాలైన రాణి వేలు నాచియార్ కు ఆమె జయంతి నాడు ఇదే శ్రద్ధాంజలి. ఆమె తన ప్రజల కు న్యాయం అందేటట్లు చూడడం లో అగ్ర భాగాన నిలబడ్డారు. ఆమె వలసవాదాని కి గట్టి గా ప్రతిఘటించడం తో పాటు సమాజం యొక్క శ్రేయస్సు కోసం కూడాను పాటుపడ్డారు. ఆవిడ శౌర్యం భావి తరాల కు సైతం ప్రేరణ ను ఇస్తూనే ఉంటుంది.’’ అని పేర్కొన్నారు.
ప్ర‌ధాన మంత్రితో ఎమ్ ఐ టి అధ్య‌క్షుడు డాక్ట‌ర్ రాఫెల్ రీఫ్ భేటీ

బోస్ట‌న్ లోని మ‌సాచుసెట్స్ ఇన్‌స్టిట్యూట్ ఆఫ్ టెక్నాల‌జీ (ఎమ్ ఐ టి) అధ్య‌క్షుడు డాక్ట‌ర్ రాఫెల్ రీఫ్ ప్ర‌ధాన మంత్రి శ్రీ న‌రేంద్ర మోదీతో ఈరోజు స‌మావేశ‌మ‌య్యారు. విద్య‌, ఆరోగ్యం, నీరు, న‌వ‌క‌ల్ప‌న రంగాల‌లో ఎమ్ ఐ టి చేస్తున్న కృషిని గురించి ఆయ‌న ఈ సంద‌ర్భంగా ప్ర‌ధాన మంత్రికి వివ‌రించారు. ఎమ్ ఐ టి కి వ‌చ్చి విద్యార్థుల‌తో, బోధ‌న సిబ్బందితో ముచ్చ‌టించ‌వ‌ల‌సిందిగా ప్ర‌ధాన మంత్రిని డాక్ట‌ర్ రాఫెల్ రీఫ్ ఆహ్వానించారు. స్కిల్ ఇండియా, డిజిట‌ల్ ఇండియా ఇంకా స్టార్ట‌ప్ ఇండియా కార్య‌క్ర‌మాల‌కు ఎమ్ ఐ టి ప్రావీణ్యాన్ని అంద‌జేసే అవ‌కాశాల‌ను ప‌రిశీలించాల‌ని డాక్ట‌ర్ రాఫెల్ రీఫ్ కు ప్ర‌ధాన మంత్రి సూచించారు. ఎమ్ ఐ టి లోని అనుభ‌వ‌జ్ఞులైన బోధ‌న సిబ్బంది గాని, లేదా విశ్రాంత అధ్యాప‌కులు గాని భార‌త దేశంలోని ఏదైనా విశ్వ‌విద్యాల‌యంలో కొన్ని నెల‌ల‌ పాటు విద్యా బోధ‌న‌కు త‌ర‌లి రావాల‌ని ప్ర‌ధాన మంత్రి స‌ల‌హా ఇచ్చారు. ఈ స‌ల‌హా పై డాక్ట‌ర్ రాఫెల్ రీఫ్ హ‌ర్షం వ్య‌క్తం చేసి, ఈ విష‌యంలో త‌న వంతు స‌హాయాన్ని అందిస్తాన‌ని మాట ఇచ్చారు. ఈ కార్య‌క్ర‌మంలో శ్రీ ర‌త‌న్ టాటా కూడా పాల్గొన్నారు.
న్యూ ఢిల్లీ లో ఎఎస్ఐ నూత‌న ప్ర‌ధాన కేంద్రాన్ని ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఆర్కియాలజిక‌ల్ స‌ర్వే ఆఫ్ ఇండియా (ఎఎస్ఐ) నూత‌న ప్ర‌ధాన కేంద్ర భ‌వ‌నం- ధ‌రోహ‌ర్ భ‌వ‌న్- ను న్యూ ఢిల్లీ లోని తిల‌క్ మార్గ్ లో ఈ రోజు ప్రారంభించారు. ఈ సంద‌ర్భంగా ఆయ‌న ప్ర‌సంగిస్తూ గ‌డ‌చిన 150 సంవ‌త్స‌రాలుగా అనుకుంటాను– ఆర్కియాలజిక‌ల్ స‌ర్వే ఆఫ్ ఇండియా గ‌ణ‌నీయ‌మైన కృషిని చేసింది– అన్నారు. మ‌న చ‌రిత్ర ను మ‌రియు మ‌న సుసంప‌న్న‌మైన పురావ‌స్తు సంబంధ వార‌స‌త్వాన్ని చూసుకొని గ‌ర్వించడానికి ప్రాముఖ్యమివ్వాల‌ని ప్ర‌ధాన మంత్రి సుస్ప‌ష్టం చేశారు. ప్ర‌జ‌లు స్థానిక చ‌రిత్రను గురించి, మ‌రి అలాగే వారి ప‌ట్ట‌ణాలు, న‌గ‌రాలు, ఇంకా ప్రాంతాలకు సంబంధించినటువంటి పురాతత్వ అధ్య‌య‌నాల‌ను గురించి తెలుసుకోవ‌డం లో అగ్ర‌గామిగా నిల‌వాల‌ని ఆయ‌న అన్నారు. స్థానిక పురావ‌స్తు విశేషాలు పాఠ‌శాల పాఠ్య క్ర‌మంలో ఒక భాగం కావచ్చ‌ునని ఆయ‌న అభిప్రాయపడ్డారు. ఈ సంద‌ర్భంగా సుశిక్షితులైన స్థానిక ప‌ర్యట‌క స్థలాల మార్గ‌ద‌ర్శులు- ఎవ‌రికైతే వారి ప్రాంతం యొక్క చ‌రిత్ర తోను, వార‌స‌త్వం తోను ప‌రిచ‌యం ఉంటుందో- వారికి లభించే ప్రాముఖ్య‌త‌ను గురించి కూడా ఆయ‌న ప్ర‌స్తావించారు. సుదీర్ఘ కాలం పాటు పురావ‌స్తు నిపుణులు ఎంతో శ్ర‌మ‌కు ఓర్చి వెలికి తీసిన‌టువంటి ప్ర‌తి ఒక్క పురావ‌స్తు సంబంధ నిక్షేపానికి కూడా త‌న‌దంటూ ఒక స్వీయ‌ గాథ ఉంటుంద‌ని ఆయ‌న చెప్పారు. భార‌త‌దేశం మ‌రియు ఫ్రాన్స్ ల సంయుక్త బృందం ఒక‌టి వెలికితీసిన పురావ‌స్తు సంబంధ నిక్షేపాల‌ను ప్ర‌త్య‌క్షంగా వీక్షించడం కోసం అప్ప‌టి ఫ్రెంచ్ అధ్య‌క్షులు మ‌రియు తాను కొన్ని సంవ‌త్స‌రాల కింద‌ట చండీగ‌ఢ్ కు ప్ర‌యాణించినప్ప‌టి సంగ‌తుల‌ను ఆయ‌న ఈ సంద‌ర్భంలో గుర్తుకు తెచ్చుకొన్నారు. భార‌త‌దేశం త‌న ఘ‌న వార‌స‌త్వాన్ని ప్ర‌పంచానికి గ‌ర్వం తోను, విశ్వాసం తోను కళ్లకు కట్టాలని ప్ర‌ధాన మంత్రి అన్నారు. ఎఎస్ఐ యొక్క‌ నూత‌న ప్ర‌ధాన కేంద్ర భ‌వ‌నం లో శ‌క్తిని సమర్ధంగా వినియోగించుకోగల దీపాలు, ఇంకా వాన నీటి సంర‌క్ష‌ణ ఏర్పాట్లు స‌హా అత్య‌ధునాత‌న స‌దుపాయాల‌ను అమ‌ర్చ‌డ‌ం జరిగింది. ఈ భవనంలో దాదాపు 1.5 ల‌క్ష‌ల పుస్త‌కాలు, ఇంకా ప‌త్రిక‌ల సంచయంతో కూడిన ఒక కేంద్రీయ పురావ‌స్తు గ్రంథాల‌యం కూడా ఓ భాగంగా ఉంది.
అస్సాంలో పడవ ప్రమాద ఘటనపై విచారం వ్యక్తం చేసిన – ప్రధానమంత్రి

అస్సాంలో సంభవించిన పడవ ప్రమాద ఘటనపై ప్రధానమంత్రి శ్రీ నరేంద్ర మోదీ విచారం వ్యక్తం చేశారు. ప్రయాణీకులను రక్షించడానికి అన్ని ప్రయత్నాలు చేస్తున్నామని ఆయన చెప్పారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “అసోంలో జరిగిన పడవ ప్రమాదం గురించి తెలుసుకుని చాలా బాధపడ్డాను. ప్రయాణీకులను రక్షించడానికి అవకాశమున్న అన్ని ప్రయత్నాలు జరుగుతున్నాయి. అందరి భద్రత, శ్రేయస్సు కోసం నేను ప్రార్థిస్తున్నాను.” అని పేర్కొన్నారు.
ఉజ్వల సబ్సిడీ పై ఈ రోజు తీసుకున్న నిర్ణయం కుటుంబ బడ్జెట్లను చాలా సులభతరం చేస్తుంది: ప్రధానమంత్రి

ఉజ్వల సబ్సిడీతో పాటు, పెట్రోల్, డీజిల్ ధరల తగ్గుదల పై ఈ రోజు తీసుకున్న నిర్ణయాలు వివిధ రంగాలపై సానుకూల ప్రభావం చూపుతాయని, మన పౌరులకు 'ఈజ్ ఆఫ్ లివింగ్' తో పాటు ఉపశమనం కలిగిస్తాయని ప్రధానమంత్రి శ్రీ నరేంద్ర మోదీ పేర్కొన్నారు. ఈ నిర్ణయాలకు సంబంధించి ఆర్థిక మంత్రి చేసిన ట్వీట్‌ లపై ప్రధానమంత్రి సామాజిక మాధ్యమం ద్వారా స్పందిస్తూ, "మాకు ఎల్లప్పుడూ ప్రజలే మొదటి ప్రాధాన్యత! ఈ రోజు తీసుకున్న నిర్ణయాలు, ముఖ్యంగా పెట్రోలు, డీజిల్ ధరల్లో గణనీయమైన తగ్గుదలకి సంబంధించిన నిర్ణయాలు వివిధ రంగాలపై సానుకూలంగా ప్రభావం చూపుతాయి, మన పౌరులకు మరింత ‘ఈజ్ ఆఫ్ లివింగ్’ ను అందించడంతో పాటు, ఉపశమనం కలిగిస్తాయి. ఉజ్జ్వల యోజన కోట్లాది మంది భారతీయులకు, ముఖ్యంగా మహిళలకు సహాయం చేసింది. ఉజ్వల సబ్సిడీ పై ఈ రోజు తీసుకున్న నిర్ణయం కుటుంబ బడ్జెట్లను చాలా సులభతరం చేస్తుంది." అని ట్వీట్ చేశారు.
జ‌పాన్  ప్ర‌ధానికి  ప్ర‌ధానమంత్రి న‌రేంద్ర మోదీ శుభాకాంక్ష‌లు

జ‌పాన్ ప్ర‌ధాన మంత్రి శ్రీ షింజో అబే జ‌న్మ‌దినం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు శుభాకాంక్ష‌లు తెలిపారు. ” నా స్నేహితుడు శ్రీ షింజో అబే కు జ‌న్మ‌దిన శుభాకాంక్ష‌లు. ఆయ‌న చిర‌కాలం ఆయురారోగ్యాల‌తో ఉండాల‌ని భ‌గ‌వంతుడిని ప్రార్థిస్తున్నాను. ఆయ‌న‌తో జ‌రిపిన చ‌ర్చ‌ల‌ను ఎప్ప‌టికీ మ‌ర‌వ‌లేను ” అని ప్ర‌ధాని పేర్కొన్నారు.
టర్కీ నుండి గ‌స‌గ‌సాల గింజ‌ల దిగుమతి వేగవంతంగాను, ప్రాసెసింగ్ పారదర్శకమైన పద్ధతిలో జరిగే విధంగాను చూసేందుకు గ‌స‌గ‌సాల గింజ‌ల వ్యాపారంలో భార‌త‌దేశానికి మరియు ట‌ర్కీ కి మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

ట‌ర్కీ నుండి గ‌స‌గ‌సాల గింజ‌ల దిగుమ‌తి వేగ‌వంతంగా జ‌రిగేట‌ట్లుగాను మ‌రియు పార‌ద‌ర్శ‌క‌మైన రీతిలో వాటి ప్రాసెసింగ్ కు మార్గాన్ని సుగ‌మం చేయ‌డానికిగాను గ‌స‌గ‌సాల గింజ‌ల వ్యాపారంలో భార‌త‌దేశానికి మ‌రియు ట‌ర్కీ కి మ‌ధ్య ఒక అవ‌గాహ‌న పూర్వ‌క ఒప్పందం (ఎమ్ఒయు)పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు: ఈ ఎమ్ఒయు ట‌ర్కీ నుండి భార‌త‌దేశానికి గ‌స‌గ‌సాల పంట గింజ‌ల ఎగుమ‌తిని క్ర‌మ‌బ‌ద్ధం చేసేందుకు వీలుగా ట‌ర్కిష్ గ్రెయిన్ బోర్డు (టిఎమ్ఒ) కు ఒక ఆన్‌లైన్ సిస్ట‌మ్ ను నిర్వ‌హించే అవ‌కాశాన్ని ఇస్తుంది. ఎగుమ‌తిదారు కంపెనీలు ఈ ఆన్‌లైన్ సిస్ట‌మ్ లో స‌భ్య‌త్వం పొంద‌డానికి టిఎమ్ఒ కు ఎజియ‌న్ ఎక్స్‌పోర్ట‌ర్స్ అసోసియేష‌న్ (ఇఐబి) ద్వారా ద‌ర‌ఖాస్తును దాఖ‌లు చేయ‌వ‌ల‌సివుంటుంది. ప్ర‌తి సంవ‌త్స‌రం ట‌ర్కీ నుండి భార‌త‌దేశం దిగుమ‌తి చేసుకొనే పాపీ గింజ‌ల రాశి ని ట‌ర్కీ ప్ర‌భుత్వం తో సంప్ర‌దించి భార‌త ప్ర‌భుత్వం నిర్ణ‌యిస్తుంది. ఇందుకోసం ఒక పంట సంవ‌త్స‌రంలో ట‌ర్కీ లో ఉత్ప‌త్తి అయ్యే పాపీ గింజ‌లను, మునుప‌టి పంట సంవ‌త్స‌రాల తాలూకు నిల్వను, అలాగే ట‌ర్కీ గ‌ణ‌తంత్రం యొక్క దేశీయ అవసరాలు లేదా ఇత‌ర ఎగుమ‌తి అవ‌స‌రాల‌ను ప‌రిగ‌ణ‌న‌లోకి తీసుకోవడం జరుగుతుంది. టిఎమ్ఒ నమోదు చేసుకొనే విక్రయ ఒప్పందాన్ని సెంట్రల్ బ్యూరో ఆఫ్ నార్కోటిక్స్ (సిబిఎన్) నమోదు చేసుకొంటుంది. ఇందుకోసం టిఎమ్ఒ నిర్వహించే ఆన్ లైన్ సిస్టమ్ నుండి వివరాలను తీసుకొంటుంది. భారత ప్రభుత్వ ఆర్థిక మంత్రిత్వ శాఖ విధించిన రిజిస్ట్రేశన్ మార్గదర్శకాలను టిఎమ్ఒ అనుసరిస్తుంది. సిబిఎన్ తాను ఆన్ లైన్ సిస్టమ్ లో రిజిస్టర్ చేసే సేల్ కాంట్రాక్ట్ వివరాలను అప్ లోడ్ చేయవలసివుంటుంది. సిబిఎన్ రిజిస్టర్ చేసే కాంట్రాక్టుల విషయంలో మాత్రమే ఎగుమతిని టిఎమ్ఒ అనుమతించవలసివుంటుంది. సేల్స్ కాంట్రాక్టు సమర్పణ మరియు ఇతర ఆవశ్యక ప్రక్రియల పూర్తి అనంతరం పాపీ గింజల యొక్క చట్టబద్ధమైన ఉత్పత్తి ధ్రువపత్రాన్ని ఎగుమతిదారులకు టిఎమ్ఒ ఇవ్వవలసివుంటుంది. ఈ ఎమ్ఒయు టర్కీ నుండి పాపీ గింజల దిగుమతికి ముందస్తు అధికారాన్నివ్వడాన్ని మరియు కోటా కేటాయింపు తాలూకు పారదర్శక ప్రాసెసింగ్ ను, ఇంకా త్వరిత గతిన ప్రాసెసింగ్ ను ప్రోత్సహించగలదు. ఒక రకంగా దిగుమతి కాంట్రాక్టు నికార్సయిందేనా అనేది ఇట్టే పసిగట్టడం సాధ్యపడగలదు. అలాగే, దిగుమతిలో పలు దావాలను నివారించడానికి కూడా వీలవుతుంది. ఈ ఎమ్ఒయు భార‌త‌దేశ విప‌ణిలో గ‌స‌గ‌సాల గింజ‌ల ల‌భ్య‌త నిరంత‌రాయంగా ఉండేలా తోడ్ప‌డనుంది. మ‌రి అంతిమంగా భార‌త‌దేశం లోని గ‌స‌గ‌సాల గింజ‌ల వినియోగ‌దారుల‌కు ప్ర‌యోజ‌నం చేకూరుతుంది.
ప్రముఖ గాంధేయవాది శకుంతల చౌధరి గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రముఖ గాంధేయవాది శకుంతల చౌధరి గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు ప్రధాన మంత్రి ఒక ట్వీట్ లో – ‘‘శకుంతల చౌధరి గారి ని గాంధేయ విలువ ల ప్రోత్సహించడం కోసం ఆవిడ జీవన పర్యంతం చేసిన ప్రయాసల కు గాను ఎప్పటికీ స్మరించుకోవడం జరుగుతుంది. సరానియా ఆశ్రమం లో ఆమె చేసిన మహత్యార్యాలు ఎంతో మంది జీవనాన్ని ప్రభావితం చేశాయి. ఆమె నిష్క్రమణ తో దుఃఖిస్తున్నాను. ఆమె కుటుంబాని కి మరియు అసంఖ్యాకం గా ఉన్నటువంటి ఆమె అభిమానుల కు కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
ఐటి హార్డ్ వేర్ రంగం కోసం ఉత్పత్తి తో ముడిపెట్టిన ప్రోత్సాహక పథకాన్ని ఆమోదించిన మంత్రిమండలి

ఐటి హార్డ్ వేర్ రంగం కోసం ఉత్పత్తి తో ముడిపెట్టిన ప్రోత్సాహక పథకాన్ని (పిఎల్ఐ) తీసుకువచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ పథకం లో భాగం గా ఐటి హార్డ్ వేర్ రంగం లో పెద్ద ఎత్తున దేశీయ ఉత్పత్తి ని పెంచేందుకు, ఈ రంగం తాలూకు వేల్యూ చైన్ లో పెద్ద ఎత్తున పెట్టుబడులను ఆకర్షించేందుకు ఉత్పత్తి తో ముడిపెట్టిన ప్రోత్సాహాన్ని ఇవ్వాలని ప్రతిపాదించడమైంది. ప్రతిపాదిత పథకం తాలూకు లక్షిత క్షేత్రాల్లో టాప్ టాప్ లు, టాబ్లెట్ లు, ఆల్- ఇన్- వన్ పీసీ లు, సర్వర్ లు వంటివి ఉన్నాయి. యోగ్యమైన కంపెనీల కు 4 సంవత్సరాల పాటు లక్షిత క్షేత్రం లోకి వచ్చే, భారతదేశం లో తయారైన ఉత్పత్తుల కు మొత్తం వృద్ధిశీల విక్రయాల (ఆధారంగా పరిగణించే సంవత్సరం 2019-20) పై 4 శాతం నుంచి 2 శాతం / 1 శాతం ప్రోత్సాహక రాశి ని ఇవ్వాలనే ప్రతిపాదన ను ఈ పథకం లో ప్రస్తావించడమైంది. ఈ పథకం తో లాప్ టాప్, టాబ్ లెట్, ఆల్- ఇన్- వన్ పీసీ, సర్వర్ లు సహా ఐటీ హార్డ్ వేర్ నిర్మాణం తో ముడిపడిన ప్రముఖ గ్లోబల్ కంపెనీలు ఐదింటికి, దేశీయంగా పది కంపెనీలకు ప్రయోజనం అందేందుకు ఆస్కారం ఉంది. ఆత్మనిర్భర్ భారత్ లో భాగం గా తయారీ ని ప్రోత్సహించడానికి ఒక ముఖ్యమైన విభాగం గా ఐటీ హార్డ్ వేర్ నిర్మాణం ఉంది; ఎందుకంటే, ప్రస్తుతం ఈ తరహా వస్తువుల కోసం దిగుమతుల పై ఆధారపడుతున్న ధోరణి చాలా ఎక్కువ గా ఉంది. ఆర్థిక ప్రభావం: ప్రతిపాదిత పథకానికి గాను 4 సంవత్సరాల కాలానికి సుమారు గా 7,350 కోట్ల రూపాయలు ఖర్చవుతుంది. దీనిలో 7,325 కోట్ల రూపాయల ప్రోత్సాహక వ్యయమూ, 25 కోట్ల రూపాయల పరిపాలక రుసుమూ కలిసి ఉన్నాయి. ప్రయోజనాలు: ఈ పథకం దేశం లో ఎలక్ట్రానిక్స్ ఇకోసిస్టమ్ అభివృద్ధి కి దోహదం చేయనుంది. ప్రపంచ వేల్యూ చైన్ ల తో భారతదేశం ఏకీకరణ జరిగే కారణం గా ఎలక్ట్రానిక్స్ సిస్టమ్ డిజైన్ ఎండ్ మేన్యుఫాక్చరింగ్ (ఇఎస్ డిఎమ్) రంగం లో ఒక ప్రపంచ కేంద్రం గా భారత్ ఎదగగలుగుతుంది; అంతే కాదు, ఐటి హార్డ్ వేర్ ఎగుమతుల గమ్యస్థానం గా కూడా భారత్ ఆవిర్భవించగలుగుతుంది. ఈ పథకం లో నాలుగు సంవత్సరాల కాలం లో 1,80,000 కు పైగా ఉద్యోగాల కల్పన కు (ప్రత్యక్షం గాను, పరోక్షం గాను) ఆస్కారం ఉంది. ఈ పథకం ఐటి హార్డ్ వేర్ రంగం లో డొమెస్టిక్ వేల్యూ యాడిశన్ కు ఉత్తేజాన్ని అందించనుంది. దీనితో ఐటి హార్డ్ వేర్ రంగం క్రమేణా వర్ధిల్లుతూ 2025వ సంవత్సరానికల్లా 20 -25 శాతానికి పెరుగుతుందన్న అంచనా ఉంది.
రైతుల ఆదాయాన్ని పెంచడం కోసం ప్రభుత్వం చేస్తున్న ప్రయత్నాల ను గురించిన ఒకవ్యాసాన్ని శేర్ చేసిన ప్రధాన మంత్రి

రైతు ల ఆదాయాన్ని పెంచడం కోసం ప్రభుత్వం చేస్తున్న ప్రయత్నాల కు సంబంధించిన సమాచారాన్ని పొందుపరచినటువంటి narendramodi.in వెబ్ సైట్ లోని ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘పశుపోషణ మొదలుకొని మత్స్య పరిశ్రమ దాకా, అటవీకరణం మొదలుకొని మధుర విప్లవం దాకా సంబంధిత ప్రయత్నాల ను అనేకం గా చేపట్టడం ద్వారా గా రైతుల ఆదాయాన్ని పెంచడం కోసం మా ప్రభుత్వం పాటుపడింది. #8yearsOfKisanKalyan’’ అని పేర్కొన్నారు. అన్నదాత ల సంక్షేమం దిశ లో ప్రభుత్వం యొక్క నిబద్ధత ను గురించి ప్రముఖం గా చాటినటువంటి MyGov ట్వీట్ ల మాలిక ను కూడా ప్రధాన మంత్రి శేర్ చేశారు. ప్రధాన మంత్రి ఒక ట్వీట్ లో – ‘‘దేశం లోని అన్నదాతల కు సాధికారిత కల్పన ద్వారా ‘న్యూ ఇండియా’ కు ఒక శక్తియుక్త ఆధారం లభిస్తున్నది. విత్తనం మొదలుకొని విపణి వరకు ప్రతి క్షేత్రం లోను వారి కి నాలుగింతల అభివృద్ధి దక్కాలనే అంశం పై శ్రద్ధ ను తీసుకోవడమైంది. ఇది మన రైతు సోదరులు, రైతు సోదరీమణుల సంకల్ప శక్తి తాలూకు ఫలితమా అన్నట్లు గా భారతదేశ వ్యవసాయ రంగం లో ఒక కొత్త ఉదాహరణ ను అందిస్తున్నది. ’ #8YearsOfKisanKalyan’ అని పేర్కొన్నారు. సోదరుల కు మరియు రైతు సోదరీమణుల కు అనేక పథకాల తాలూకు 100 శాతం ప్రయోజనాల ను అందించడం జరుగుతున్నది అని కూడా ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘పథకాల తాలూకు 100 శాతం లాభాల ను రైతు సోదరులు, రైతు సోదరీమణుల వద్దకు చేర్చడం కోసం మా ప్రభుత్వం పూర్తి స్థాయి లో కట్టుబడి ఉంది. పిఎమ్-కిసాన్ పథకం మొదలుకొని రికార్డు స్థాయి లో బడ్జెటు కేటాయింపు కావచ్చు లేదా ఉత్పాదన వ్యయాని కి ఒకటిన్నర రెట్ల మేరకు ఎమ్ఎస్ పి, సాయిల్ హెల్థ్ కార్డు మొదలుకొని ఇ-నామ్ (e-NAM) వరకు చూస్తే అన్నదాతల కు కొత్త శక్తి లభించిన అటువంటి పథకాలు అనేకం గా ఉన్నాయి.’’ అని పేర్కొన్నారు.
స‌ముద్ర సంబంధ అవ‌గాహ‌న ఉద్య‌మ సంబంధిత స‌హ‌కారం అంశం పై భార‌త‌దేశానికి, ఫ్రాన్స్ కు మ‌ధ్య కుదిరిన ఒక ఒప్పందం అమ‌లును గురించి మంత్రివ‌ర్గం దృష్టి తీసుకు రావ‌డ‌మైంది

భార‌త‌దేశానికి, ఫ్రాన్స్ కు మ‌ధ్య 2018 వ సంవత్సరం మార్చి నెల 10వ తేదీన సంత‌కాలు జ‌రిగిన ఇంప్లిమెంటింగ్ అరేంజ్‌ మెంట్ (ఐఎ) ఫ‌ర్ ప్రి- ఫార్ములేష‌న్ స్ట‌డీస్ ఆఫ్ ఎ మేరిటైమ్ డమేన్ అవేర్‌నెస్ మిశన్ ను గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకురావ‌డ‌మైంది. ఉభ‌య దేశాల‌కు సంబంధిత స‌మాచారాన్ని మ‌రియు సేవ‌ల‌ను అందించే ఉద్దేశంతో ప్ర‌తిపాదిత సంయుక్త ఉద్య‌మాన్ని అమ‌లు చేస్తారు. స‌ముద్రంలో రాక‌పోక‌ల ప‌ర్య‌వేక్ష‌ణ‌, ఆదేశాల‌ను పాటించ‌ని నౌక‌ల‌ను గుర్తించ‌డం దీని ధ్యేయంగా ఉంది. భార‌త‌దేశానికి మ‌రియు ఫ్రాన్స్ కు ప్ర‌యోజ‌నాలు ఉన్న‌టువంటి ప్రాంతాల‌లో నౌక‌ల ఆచుకీ తీయడానికి, గుర్తింపున‌కు మరియు ప‌ర్య‌వేక్ష‌ణ‌కు రెండు చివ‌ర‌ల సేవ‌ను ఈ ప‌ర్య‌వేక్ష‌క వ్య‌వ‌స్థ అందిస్తుంది. ఇప్లిమెంటింగ్ అరేంజ్‌మెంట్ ప్రకారం.. భార‌తీయ అంత‌రిక్ష ప‌రిశోధ‌న సంస్థ (ఐఎస్ఆర్ఒ) మ‌రియు ఫ్రాన్స్ కు చెందిన‌ Centre Nationale Dètudes Spatiales (సిఎన్ఇఎస్‌) లు ప్రి- ఫార్ములేష‌న్ స్టడీస్ కాలంలో సంయుక్తంగా వివిధ కార్య‌క‌లాపాల‌ను చేప‌ట్టి వాటి అధ్య‌య‌న ఫ‌లితాల‌ను స‌మీక్ష కోసం ఆయా సీనియ‌ర్ మేనేజ్‌మెంట్ ల‌కు- ఈ విషయమై సంత‌కాలు జరిగిన తేదీ నుండి ఒక సంవ‌త్స‌ర కాలం లోప‌ల- నివేదిస్తాయి.
ప్ర‌ధాన మంత్రితో నాగాలాండ్ జిబి ఫెడ‌రేష‌న్ ప్ర‌తినిధి వ‌ర్గం స‌మావేశం

15 మంది స‌భ్యుల‌తో కూడిన నాగాలాండ్ జిబి (గావ్ బుడాస్‌) ఫెడ‌రేష‌న్ ప్ర‌తినిధి వ‌ర్గం ప్ర‌ధాన మంత్రి శ్రీ న‌రేంద్ర మోదీతో ఈ రోజు భేటీ అయింది. నాగాలాండ్ జిబి ఫెడ‌రేష‌న్ అనేది నాగా ప‌ల్లెలన్నింటి గ్రామ నాయ‌కుల సంఘం. ప్ర‌ధాన మంత్రితో స‌మావేశం కావ‌డం ప‌ట్ల తాము సంతోషంగా ఉన్న‌ట్లు ప్ర‌తినిధి వ‌ర్గం స‌భ్యులు తెలిపారు. నాగా శాంతి ప్ర‌క్రియలో ప్ర‌ధాన మంత్రికి వారు త‌మ హృద‌య పూర్వ‌క మ‌ద్ధ‌తు ఉంటుంద‌న్నారు. ప్ర‌ధాన మంత్రి ఈ ప్ర‌క్రియను దాని త‌ర్క‌బ‌ద్ధ‌మైన ముగింపున‌కు తీసుకువెళ్ళ‌గ‌ల‌ర‌న్న ఆశాభావాన్ని కూడా వారు ఈ సంద‌ర్భంగా వెలిబుచ్చారు. అంతేకాకుండా, పౌర స‌మాజంలోని అన్ని సంస్థ‌లు మ‌రియు తెగ‌లు సైతం శాంతి నెల‌కొనాల‌న్న‌ది త‌మ ఆకాంక్ష అని వారు పేర్కొన్నారు. ప్ర‌తినిధి వ‌ర్గానికి స్వాగ‌తం ప‌లికినందుకు త‌న‌కు చాలా ఆనందంగా ఉంద‌ని, వారు శాంతి సందేశంతో త‌న వ‌ద్ద‌కు రావ‌డం కూడా త‌న‌కు సంతోషాన్ని క‌లిగించింద‌ని ప్ర‌ధాన మంత్రి అన్నారు. వారి ప్ర‌శంసా పూర్వ‌క‌మైన ప‌లుకుల‌కు మ‌రియు వ్య‌క్తం చేసిన‌టువంటి మ‌ద్ధ‌తుకు గాను ప్ర‌ధాన మంత్రి వారికి ధ‌న్య‌వాదాలు తెలిపారు.
విపత్తునష్ట భయం తగ్గింపు మరియు నిర్వహణ రంగం లో సహకారం కోసం భారతదేశాని కి, ఇటలీగణతంత్రాని కి మధ్య అవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి

విపత్తు నష్ట భయం తగ్గింపు, నిర్వహణ రంగం లో సహకారం కోసం భారత గణతంత్రాని కి చెందిన జాతీయ విపత్తు నిర్వహణ ప్రాధికార సంస్థ (ఎన్ డిఎమ్ఎ)కు మరియు ఇటలీ గణతంత్రాని కి చెందిన డిపార్ట్ మెంట్ ఆఫ్ సివిల్ ప్రొటెక్శన్ ఆఫ్ ది ప్రెసిడెన్సీ ఆఫ్ ద కౌన్సిల్ ఆఫ్ మినిస్టర్స్ కు మధ్య ఒక అవగాహన పూర్వక ఒప్పంద పత్రం (ఎమ్ఒయు) కుదిరిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గం సమావేశం దృష్టి కి తీసుకు రావడమైంది. ప్రయోజనాలు: విపత్తు నష్ట భయం తగ్గింపు మరియు నిర్వహణ రంగం లో సహకారం కోసం ఎమ్ఒయు పై భారత గణతంత్రాని కి చెందిన ఎన్ డిఎమ్ఎ, ఇటలీ గణతంత్రాని కి చెందిన డిపార్ట్ మెంట్ ఆఫ్ సివిల్ ప్రొటెక్శన్ ఆఫ్ ది ప్రెసిడెన్సీ ఆఫ్ ద కౌన్సిల్ ఆఫ్ మినిస్టర్స్ సంతకాలు చేశాయి. ఈ ఎమ్ఒయు ప్రకారం ఒక వ్యవస్థ ను ఏర్పాటు చేయడానికి వీలు ఏర్పడుతుంది. సదరు వ్యవస్థ వల్ల ఇటు భారతదేశం, అటు ఇటలీ.. ఈ రెండు దేశాలు పరస్పరం విపత్తు నిర్వహణ యంత్రాంగాల తాలూకు ప్రయోజనాల ను పొందగలుగుతాయి. అంతేకాదు, విపత్తు నిర్వహణ రంగం లో సన్నాహక చర్య లు, ప్రతిస్పందన మరియు సామర్ధ్యాల పెంపుదల రంగాల ను పటిష్ట పరచడం లో సాయం అందుతుంది. విపత్తు నష్ట భయం తగ్గింపు, నిర్వహణ రంగం లో సహకారానికి సంబంధించిన ఎమ్ఒయు పై భారత గణతంత్రాని కి చెందిన జాతీయ విపత్తు నిర్వహణ ప్రాధికార సంస్థ (ఎన్ డిఎమ్ఎ)కు మరియు ఇటలీ గణతంత్రాని కి చెందిన డిపార్ట్ మెంట్ ఆఫ్ సివిల్ ప్రొటెక్శన్ ఆఫ్ ది ప్రెసిడెన్సీ ఆఫ్ ద కౌన్సిల్ ఆఫ్ మినిస్టర్స్ కు మధ్య2021 జూన్ లో సంతకాలు అయ్యాయి.